Jackie’s Strength

Jackie’s Strength on yhdysvaltalaisen laulaja-lauluntekijä Tori Amosin kappale ja single vuodelta 1998. Amos on säveltänyt ja tuottanut kappaleen itse.From the Choirgirl Hotel'. Albumi. Tori Amos 1998. Atlantic Records. CD:n kansivihko. ”Jackie’s Strength” julkaistiin singlenä Amosin albumilta From the Choirgirl Hotel (1998).Jackie’s Strength Single. Enhanced. Tori Amos 1998. Discogs. Viitattu 25.9.2024. Kappaleen remix-versiosta tuli klubihitti ja se nousi Yhdysvalloissa dance club -listan ykköseksi.Chart History - Tori Amos - Dance Club Play Billboard. Viitattu 25.9.2024. ==Taustaa== ”Jackie’s Strength” on pianoballadi. Amos kirjoitti kappaleen mentyään kihloihin 1997. Hän meni naimisiin miksaaja Mark Hawleyn kanssa helmikuussa 1998. Sanoitukset käsittelevät hänen tunteitaan ja pelkojaan naimisiin menoon liittyen. Kappaleessa hän karkaa paikalta hääpäivänään ennen vihkimistä. Amos kuvaa sanoituksissa lisäksi omia ja siskonsa muistoja heidän lapsuudestaan ja nuoruudestaan. Yksi hänen siskonsa kertomista muistoista on päivältä, jolloin John F. Kennedy ammuttiin ja heidän äitinsä Mary rukoili Jackie Kennedylle voimia. Kappaleen nimi tulee tästä. VH1 Storytellers Audio VH1 1998. Arkistoitu. Internet Archive. Viitattu 22.9.2024Amos, Tori: Resistance – A Songwriter’s Story of Hope, Change and Courage. S. 112–113. 2000. New York: Atria Books. ==Julkaisu ja kaupallinen menestys== ”Jackie’s Strength” on mukana albumilla From the Choirgirl Hotel, joka ilmestyi 5. toukokuuta 1998. Kappale julkaistiin singlenä Yhdysvalloissa ja Kanadassa 15. syyskuuta 1998. Singlen B-puolina olivat albumilta pois jääneet kappaleet ”Never Seen Blue” ja ”Beulah Land”. CD-singlellä oli myös ”Jackie’s Strength” ja ”Raspberry Swirl” -videot. Single nousi Yhdysvalloissa Billboard Hot 100 -listan sijalle 54.Chart History - Tori Amos Billboard. Viitattu 25.9.2024. Albert Cabrera ja Warren Rigg tekivät kappaleesta useamman dance-remixin. Remixit julkaistiin omana singlenään 23. helmikuuta 1999. Singlellä oli myös John Wicksin ja King Brittin remix kappaleesta ”Father Lucifer”. Jackie’s Strength Single. Tori Amos 1999. Discogs. Viitattu 25.9.2024. Remix-single nousi Yhdysvalloissa dance club play -lista ykköseksi. Uudelleen miksattu versio alkuperäisestä kappaleesta lisättiin Amosin kokoelma-albumille Tales of a Librarian (2003). A Tori Amos Collection: Tales of a Librarian Kokoelma. Tori Amos 2003. Rhino Records. Spotify. Viitattu 24.9.2024. ”Jackie’s Strength” on myös mukana kokoelmalla A Piano: The Collection (2006). A Piano: The Collection. Kokoelma. Tori Amos 2006. Rhino Records. Amos levytti kappaleen uudelleen albumille Gold Dust (2012).Exclusive Tori Amos: 'Jackie's Strength' Daily Beast 20.9.2012. Viitattu 25.9.2024. ==Musiikkivideo== Kappaleelle tehtiin musiikkivideo, jonka ohjasi kuvaaja James Brown. Se kuvattiin kokonaan mustavalkoisena. Video esittää skenaariota, jossa Amos pakenee häistään.DVD Review: Fade to Red: Tori Amos Video Collection on Rhino Home Video Slant Magazine 8.2.2006 Video on julkaistu myöhemmin videokokoelmilla Complete Videos 1991–1998 (1998) ja Fade to Red (2006).Complete Videos 1991–1998 Tori Amos 1998. DiscogsFade to Red (Tori Amos Video Collection) Tori Amos 2006. Discogs. Viitattu 25.9.2024. ==Singlen kappaleet== Jackie’s Strength Single. Cassette. Tori Amos 1998. Discogs. Viitattu 25.9.2024. Jackie’s Strength Tori Amos 1999. Vinyl. Discogs. ==Muusikot== * Tori Amos – laulu, piano, tuotanto * Steve Caton – kitara * Justin Meldal-Johnsen – basso * Matt Chamberlain – rummut * David Firman – orkesterin johto * Lontoon sinfoniaorkesteri – jousisoittimet * John Philip Shenale – jousien sovitus * Mark Hawley – äänitys, miksaus * Marcel van Limbeek – äänitys, miksaus * Rob van Tuin – assistentti (äänitys ja miksaus) * Jon Astley – masterointi * Albert Cabrera – remiksaus, remix-versioiden tuotanto * Warren Rigg – remiksaus, remix-versioiden tuotanto ==Listasijoitukset== Maa ja lista Korkein sija Kanada (singlet, 1999)Tori Amos – Awards AllMusic. Arkistoitu. Viitattu 25.9.2024Chart History - Tori Amos - Canadian Digital Song Sales Billboard. Viitattu 25.9.2024. 12 Yhdysvallat (Billboard Hot 100, 1998) 54 Yhdysvallat (singlemyynti, 1998)Haku: Jackie’s Strength Billboard 3.10.1998. Arkistoitu. 33 Yhdysvallat (dance club songs, 1999) 1 Yhdysvallat (dance-singlejen myynti, 1999)Chart History - Tori Amos - Dance Singles Sales Billboard. Viitattu 25.9.2024. 5 ==Lähteet== ==Aiheesta muualla== * Jackie’s Strength -musiikkivideo (Apple Music) * Jackie’s Strength -kappale (YouTube) * Jackie’s Strength, Tales of a Librarian -albumin versio (YouTube) * Jackie’s Strength, Gold Dust -albumin versio (YouTube) * Jackie’s Strength -singlet Discogs-sivustolla Luokka:Vuoden 1998 kappaleet Luokka:Tori Amosin kappaleet Luokka:Balladit Luokka:Yhdysvaltalaiset elektronisen musiikin kappaleet